Polisiebeampte in Darfoer doodgeskiet | Nuus24
Darfoer: Rebelle hoop op politieke oplossing
Darfoer– 'n Polisiebeampte van Bangladesj is in 'n aanval by 'n kamp vir vlugtelinge in die Darfoer-streek doodgeskiet.Een van sy kollegas is ook gewond.Eduardo del Buey, adjunkwoordvoerder van die Verenigde Nasies (VN), sê 'n groep ongeïdentifiseerde aanvallers het personeel van die kamp se gemeenskapspolisiëringsentrum omsingel, en toe op hulle losgebrand.Die groep het gevlug ná die polisie op hulle begin skiet het.Die VN het die aanval, wat onder internasionale wette as 'n oorlogsmisdaad gesien kan word, ten sterkste veroordeel.Ban Ki-moon, die VN se sekretaris-generaal, wat tans op besoek is in Suid-Korea, sê hy is "bitter hartseer oor die jongste aanvalle op vredesmagte in Darfoer".Ban het Soedan se regering aangemoedig om 'n volledige ondersoek na die voorval te begin.– Volg Nuus24 op Twitter - AP